Иштта горгали бийкира I970-чу шеран хьалхарчу сентябрехь, дуьххьара ишколе баьхкина дешархой шайн дуьххьарлерчу уроке кхойкхуш хьехархочо Валентина Петровнас класса чохь шена билгалйинчу метте охьахиира Хеда. Оцу дийнахь дIаболабелира Iилманан лакхене боьду иттшеран некъ. ЙоьIан самукъадолура шена хьоьхучух, къаьсттина нохчийн маттах, литературах а. Хедас, ша доьшуш йолуш, шена хьалха Iалашо хIоттийра, деша а дешна, говзалла караерзийна, ишколехь юьхьанцарчу классашкахь хьехархо болх бан. 1980-чуй шарахь Комсомольскера юккъера школа кхиамца чекхйоккхий, I980-I983-чуй шерашкахь Гуьмсе-гIалара хьехархойн училищехь доьшу хинйолчу похIмечу хьехархочо. 1984-1990-чуй шерашкахь Комсомольскера берийн бешахь кхетош-кхиорхо болх бо Эльсункаева Хедас.